CS Gréiwemaacher

Den CS Gréiwemaacher (offiziell C.S. Grevenmacher) ass e lëtzebuergesche Foussballclub zu Gréiwemaacher.

 Geschicht 
Den CSG gouf tëscht August an Oktober 1908 als Stade Mosellan Grevenmacher gegrënnt an ass d'Joer drop Member an der Federatioun ginn. 1914 krut de Veräi säin haitegen Numm. D'éischt Härenekipp vu Gréiwemaacher war tëscht 1994 an 2002 siwe vun néng Kéiere Lëtzebuerger Vizechampion ier et dunn an der Saison 2002/2003 fir de Champion duergaangen ass. Déi Maacher hunn dat Joer souguer nach den Doublé gepackt andeems se d'Coupe de Luxembourg gewonnen hunn. D'Coupe hu si dräi weider Kéiere gewonnen.

Den CSG spillt seng Matcher am Stade op Flohr zu Gréiwemaacher. De Stade huet Plaz fir 4.000 Leit, dovu 500 Sëtzplazen op der gedeckter Tribün.

 Nationaldivisioun bis 1. Divisioun 
Den CSG huet onënnerbrach vun 1985 bis 2016 an der héchster lëtzebuergescher Fussballdivisioun gespillt. Aktuell spillt de Miseler Veräin awer an der 1. Divisioun. An der Saison 2015/16 huet den C.S.G. no 31 Joer missen aus der ierwegter Nationaldivisioun ofsteigen. An der Eierepromotioun konnt ee sech awer och net laang behaapten. Wärend der Saison 2016/17 huet ee sech am Barragematch Eierepromotioun/1. Divisioun 2 zu 0 géint Minerva Lëntgen behaapt a konnt soumat nach mat vill Gléck an der Divisioun bleiwen. Déi Saison drop ass et awer op direktem Wee Richtung 1. Divisioun gaangen.

 Nationale Palmarès 

Lëtzebuerger Championnat:
 Champion (1x): 2003
 Vizechampion (7x): 1994, 1995, 1996, 1997, 2000, 2001, 2002

Coupe de Luxembourg:
 Gewënner (3x): 1995, 1998, 2003
 Finalist (4x): 1951, 1953, 1954, 1959

 Europäesch Kompetitiounen 

Gréiwemaacher war 2004 no drun eng Ronn am UEFA Intertoto Cup (UI Cup) géint d'Finne vun Tampere virun ze kommen. Nodeem zweemol gläichgespillt gouf (1-1, 0-0), huet den CSG wéinst der Auswäertsgoalreegel um Enn awer de kierzere gezunn.

 Saison Kompetitioun Ronn Land Club Resultat1994/95UEFA CupQ20px Rosenborg Trondheim1-2, 0-6 1995/96EP PokalgewënnerQ20px KR Reykjavik3-2, 0-2 1996/97UEFA CupVQ20px Dinamo Tiflis0-4, 2-21997/98UEFA CupVQ20px Hajduk Split1-4, 0-21998/99EP PokalgewënnerQ20px Rapid Bukarest2-6, 0-22000/01UEFA CupQ20px HJK Helsinki1-4, 2-02001/02UEFA CupQ20pxAEK Athen0-6, 0-22002/03UEFA CupQ20pxAnorthosis Famagusta0-3, 2-02003/04Champions LeagueQ20pxFK Leotar Trebinje0-0, 0-22004UI Cup1R20pxTampere United1-1, 0-02006UI Cup1R20pxFC Nitra2-6, 0-62008/09UEFA-PokalQ 20px FH Hafnarfjörður 2:3,	1:52009/10Europa LeagueQ 20px Vėtra Vilnius 0:3, 0:32010/11Europa LeagueQ 20px FC Dundalk 3:3, 1:2

 Um Spaweck 
   Websäit vum CS Gréiwemaacher

Gréiwemaacher
Kategorie:Gemeng Gréiwemaacher
Kategorie:Veräiner an der lëtzebuergescher Foussballnationaldivisioun